****

**ЕВРОПЕЙСКИ СЪЮЗ**

ЕВРОПЕЙСКИ ФОНД ЗА

МОРСКО ДЕЛО И РИБАРСТВО

**Таблица за отразяване на постъпили становища във връзка с провеждането на двадесет и трета писмена процедура за неприсъствено вземане на решение от членовете на Комитета за наблюдение на Програмата за морско дело и рибарство (ПМДР) 2014-2021 г. за одобрение на изменението на документа за Критерии за подбор по мерките по Програмата за морско дело и рибарство 2014-2020 г., проведена в периода 13 февруари - 15 февруари 2023 г.**

|  |  |  |  |
| --- | --- | --- | --- |
| **№** | **ЧЛЕН/ ОРГАНИЗАЦИЯ** | **СТАНОВИЩЕ** | **СТАНОВИЩЕ НА**  **УО НА ПМДР** |
| **1.** | Йордан Господинов,  Асоциация на производителите на рибни продукти „БГ ФИШ“ | Уважаеми дами и господа,  Във връзка с предстоящото изменение на Методиката, Асоциация на производителите на рибни продукти „БГ ФИШ“ изразява следното становище: В предоставената Методика за изчисление на компенсациите e посочено, че допустимата помощ за един кандидат е в размер на 200 000,00 лева. При така зададено условие не е ясно как ще се процедира при случаите, когато кандидатът има повече от един обект. В случай, че броят на стопанствата не оказва влияние върху максималния праг, дружествата с повече от едно стопанство ще бъдат ощетени, в сравнение с аналогичната подкрепа при мерките за КОВИД. В тази връзка Асоциация на производителите на рибни продукти „БГ ФИШ“ предлага с оглед недопускане на ощетяване на потенциални ползватели на помощта прага за един кандидат да бъде 400 000,00 лв. или да се измени методиката така, че да обхваща всеки обект отделно.  С уважение, Д-р Йордан Господинов,  Изпълнителен директор и представляващ АПРП БГ ФИШ | Методиката за изчисление на компенсацията, като част от изменената ПМДР, е в процес на одобрение от Европейската комисия.  В тази връзка УО на ПМДР счита за обективно единствено предложението за промяна на максималния праг на безвъзмездната финансова помощ на до 400 000 лв. за всеки кандидат за съответния подсектор, в който кандидатът има дейност.  Компенсацията ще се изчислява съгласно предложената от УО методология, съобразно декларираните приходи от дейности по КИД 2008. |